Audio Visual - Grow with Annette
Oktober staan bekend as geestesgesondheids maand. In Oktober 2019 was ek en Andre die ateljeegaste van Lizelle de Bruin. In 'n gesprek op Sondagjoernaal het ons gesels oor depressie en praktiese maniere waarop ons dit bestuur het. André verwys in die gesprek na sy worsteling met self-dood gedagtes wat deel van die simptome van depressie kan wees. Neem in ag dat wanneer 'n dokter vir jou 'n anti depressant voorskryf, dit twee tot drie weke neem voordat dit 'n verskil in jou simptome maak. Dit word aanbeveel dat jy vir 'n minimum van ses maande op medikasie bly om die tekort aan oordragstowwe in jou brein aan te vul. 'n Holistiese benadering van medikasie in kombinasie met emosionele ondersteuning van 'n berader word aanbeveel. Dit is wys om in oorleg met jou dokter te besluit wanneer medikasie verminder kan word en nie op jou eie te besluit om dit te stop nie.
Die tweede radio onderhoud is opgeneem 'n maand na André se self-dood op 30 Mei 2020. Dit het gebeur tydens vlak vyf van die pandemie se gegrendelde deure. Hy het dit intens gemis om drie maal per week in die gimnasium te oefen. 'n Belangrike bron van inkomste vir sy organisasie was afgesny wat vir hom baie stress veroorsaak het. Daar was op hierdie stadium geen fisiese simptome van depressie teenwoordig nie. Dit kan gebeur dat iemand wanneer hy simptoomvry is en daar 'n ekstra stressor is, gestalte gee aan planne om 'n einde te maak aan sy lewe. Die gesprek handel oor hoe ek vrede gevind het.
"Multiple losses and complications in grief as mental health concern during the Covid-19 pandemic."
National Science week, in collaboration with the North West University, invites you to view the recording of this webinar on Grief. The panel of social workers are: Prof Alida Herbst, Dr Nelia Drenth, Prof Thobeka Nkomo, Mrs Annette de la Porte